ბეტმენი ირიათო

ბეტმენი ირიათო () — რეჟისორ ჯოელ შუმახერი-შ 1995 წანაშ ფილმი. თინა დორსხუაფილი რე ბობ კეინიშ ქიმინელი ბეტმენიშ ისტორიეფს. ფილმიშ სცენარიშ ავტორეფი რენა: ლი ბეჩლერი, ჯენეტ სკოტ-ბეჩლერი დო აკივა გოლდსმენი. თარი როლეფს ფილმის არსულენა: ველ კილმერი (ბრიუს უეინი/ბეტმენი), ტომი ლი ჯონსი (ჰარვი დენტი/ჟირისახა), ჯიმ კერი (ედვარდ ნიგმა/გასაჩინე), ნიკოლ კიდმანი (ჩეის მერიდიანი) დო კრის ო'დონელი (რობინი).

ტიმ ბარტონიშ წოხოლენი ეკრანიზაციეფწკჷმა მეჯინათ, ახალი ფილმიშ ტონი გინორთი რდჷ დო უმოსო რდჷ ფანიურ აბანს ოჯინე. Warner Bros.-ის მიოჩქუდეს, ნამდა წოხოლენი ფილმი, „ბეტმენი ირთუ“, კინოთეატრეფს უწჷმოძინე რდჷ მოსხუპინიშ დო წკურუმია აბანიშ გეშა. ახალი ფილმიშ ბიუჯეტიქ აბანო 100 მილიონი ააშ დოლარი აკადგინჷ. წარმებას პრობლემეფი ოხოლუდჷ - თარი როლეფს არტისტეფიშ გიშაგორუაშ გეშა. გინოღალეფიშ აბანეფს შქას რდჷ ალკატრასიშ კოკი (სან-ფრანცისკო) დო მანჰეტენიშ ხინჯი (ნიუ-იორკი).http://www.imdb.com/title/tt0112462/ ფილმიქ 1995 წანაშ 16 მანგის გიშართჷ.

ფილმიშ გიშულაშ უკული რეაქციეფი ბრელნერი რდჷ. კრიტიკოსეფქ მაღალი ფასება მეჩეს ოპერატორიშ ნახანდის, ვიზუალურ ეფექტეფს დო ხანტურულ გინოჭყვადუას, მარა შინეს, ნამდა თინა რდჷ უმოსო სახიოლო, ვინდარო ბარტონიშ ეკრანიზაციეფი. მაჯინეეფიშ გურმოჭვერეფქ ფილმი დადებითო მიღეს დო წოხოლენი ეკრანიზაციაწკჷმა მეჯინათ, თიქ უდუღორებუ მიშმალუ, მოსოფელიშ მასშტაბით 336,529,844 ააშ დოლარი მიღჷ. თიქ გინირთჷ 1995 წანაშ რანწკით მაამშვა არძაშე მიშმალუამი ფილმო. ააშ-ის 2842 ეკრანს გიშულაშ მაართა მარაშ ბოლოს (22 მანგი 1995) თიში მიშმალუქ აკადგინჷ 52,784,433 ააშ დოლარი.

 რესურსეფი ინტერნეტის 






 სქოლიო 

კატეგორია:1995 წანაშ ფილმეფი
კატეგორია:ფილმეფი ბეტმენიშ გეშა
კატეგორია:ჯოელ შუმახერიშ ფილმეფი